Z  á  p  i  s  n  i  c  a

z rokovania Komisie na vyhodnotenie vyhlásenej elektronickej aukcie dňa 28.05.2024
zriadenej podľa § 8aa ods. 4 písm. b) 
zákona č. 278/1993 Z. z. o správe majetku štátu v znení neskorších predpisov

Priebeh rokovania

Komisia Okresného úradu Trenčín na vyhodnotenie vyhlásenej elektronickej aukcie na prevod predmetného nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Prievidza, obec Prievidza, zapísaného v katastri nehnuteľností vedenom Okresným úradom Prievidza, katastrálny odbor na LV č. 7510 a to :
· byt č. 5 vo vchode č. 6 na 4. p., v bytovom dome č. s. 30923, 30924 na CKN parc. č. 6652/4 a CKN parc. č. 6652/5, v podiele 1/2, 
· podiel priestoru na spoločných častiach a spoločných zariadeniach bytového domu č. s. 30923, 30924, na príslušenstve 36/7186-ín k celku, 

· pozemok CKN parc. č. 6652/4, druh pozemku  zastavaná plocha a nádvorie o výmere 1192 m2, pod B 170 v 36/7186,
· pozemok CKN parc. č. 6652/5, druh pozemku  zastavaná plocha a nádvorie o výmere 791 m2, pod B 170 v 36/7186.
bola menovaná Opatrením prednostu Okresného úradu Trenčín JUDr. Petrom Parákom pod č. OU-TN-OO-2024/004674-006 zo dňa 05.03.2024, a to v nasledovnom zložení:
predseda komisie:
Ing. Daniela Machavová
členovia:

JUDr. Jana Habáňová




JUDr. Peter Filo



Ing. Ľubica Pilátová



Ing. Jana Hôrková

Nakoľko predmetom elektronickej aukcie je nehnuteľný majetok v dočasnej správe Okresného úradu Trenčín podľa § 5 zákona č. 278/1993 Z. z. o správe majetku štátu v znení neskorších predpisov (ďalej len „zákon“), ktorý neslúži a ani v budúcnosti nebude slúžiť správcovi na plnenie úloh v rámci predmetu jeho činnosti alebo v súvislosti s ním, Okresný úrad Trenčín nevydal rozhodnutie o prebytočnosti a začal s týmto nehnuteľným majetkom nakladať ako s prebytočným majetkom štátu.


Dňa 13.01.2023 bola v registri ponúkaného majetku štátu, v časti ponuky pre správcov, zverejnená ponuka na prevod predmetného prebytočného nehnuteľného majetku štátu s uvedením lehoty na doručenie ponúk. Lehota začala plynúť dňa 14.01.2023 a uplynula dňa 13.02.2023. Žiaden zo správcov majetku štátu na ponuku nereagoval. Ponukové konanie na predmetný nehnuteľný majetok nebolo úspešné.

Vzhľadom k tomu, že primeraná cena prebytočného nehnuteľného majetku štátu bola stanovená vo výške 42.800,- EUR, slovom štyridsaťdvatisícosemsto eur, čo presahuje hranicu 10.000,- EUR, v súlade s § 8 ods. 8 „zákona“, bolo dňa 02.02.2024 v registri ponúkaného majetku štátu, v časti elektronické aukcie, zverejnené oznámenie o vyhlásení elektronickej aukcie na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 03.02.2024 a uplynula dňa 04.03.2024.

Okresný úrad Trenčín v súlade s 8a ods. 4 „zákona“ požadoval zloženie zábezpeky vo výške 4.000,- EUR, slovom štyritisíc eur, na účet IBAN: SK59 8180 0000 0070 0018 0074. 

Na zverejnenú ponuku Okresného úradu Trenčín formou vyhlásenia elektronickej aukcie sa v stanovenej lehote, t.j. do 04.03.2024, neprihlásil žiadny záujemca.

Dňa 05.03.2024 bolo opakovane zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 06.03.2024 a uplynula dňa 04.04.2024. Primeraná cena predmetnej nehnuteľnosti bola podľa § 8a ods. 8 zákona o správe majetku štátu v znení neskorších predpisov znížená o 10 %, čo predstavuje sumu 38.520,- EUR.


Okresný úrad Trenčín v súlade s 8a ods. 4 „zákona“ požadoval zloženie zábezpeky vo výške 3.000,- EUR, slovom tritisíc eur, na účet IBAN: SK59 8180 0000 0070 0018 0074. 

Na zverejnenú ponuku Okresného úradu Trenčín formou vyhlásenia elektronickej aukcie sa v stanovenej lehote, t.j. do 04.04.2024, neprihlásil žiadny záujemca.

Dňa 05.04.2024 bolo opakovane zverejnené v registri ponúkaného majetku štátu, v časti elektronické aukcie, oznámenie o vyhlásení elektronickej aukcie na odplatný prevod predmetného nehnuteľného majetku štátu s uvedením lehoty na doručenie cenových ponúk. Lehota začala plynúť dňa 06.04.2024 a uplynula dňa 06.05.2024. Primeraná cena predmetnej nehnuteľnosti bola podľa § 8a ods. 8 zákona o správe majetku štátu v znení neskorších predpisov znížená o 30 %, čo predstavuje sumu 29.960,- EUR.


Okresný úrad Trenčín v súlade s 8a ods. 4 „zákona“ požadoval zloženie zábezpeky vo výške 2.500,- EUR, slovom dvetisícpäťsto eur, na účet IBAN: SK59 8180 0000 0070 0018 0074. 

Na zverejnenú ponuku Okresného úradu Trenčín bolo v stanovenej lehote, t.j. do 06.05.2024, doručené tri cenové ponuky.


Zasadnutie komisie bolo stanovené na deň 09.05.2024. 

Na začiatku zasadnutia komisie jej predseda Ing. Daniela Machavová oboznámila členov komisie s dôvodmi zriadenia komisie. Jej úlohou bolo vyhodnotiť cenové ponuky záujemcov na prevod vlastníctva nehnuteľného majetku štátu nachádzajúceho sa v k. ú. Prievidza.


Komisia Okresného úradu Trenčín na vyhodnotenie vyhlásenej elektronickej aukcie predmetného nehnuteľného majetku štátu sa oboznámila so Znaleckým posudkom č. 286/2022, vo veci: stanovenia všeobecnej hodnoty bytu č. 5 v bytovom dome súp. č. 30923, 30924 na parc. č. 6652/4, 6652/5 a podiel k pozemkom parc. č. 6652/4, 6652/5 podľa LV č.7510 – čiastočný k. ú. Prievidza pre účely uzatvorenia záložnej zmluvy, zo dňa 13.12.2022, vyhotovený: Ing. Jana Hurtišová, Košovská cesta 10/16, 971 01 Prievidza, znalcom v odbore Stavebníctvo, odvetvie Odhad hodnoty nehnuteľností pod evidenčným číslom 914 114.

Všeobecná hodnota predmetných nehnuteľností bola v Znaleckom posudku č. 286/2022, vyhotovenom Ing. Janou Hurtišovou určená na sumu 85.621,06 €, zaokrúhlene 85.600,- EUR. Primeraná cena predmetných nehnuteľností bola Okresným úradom Trenčín stanovená na sumu 85.600,- EUR, slovom osemdesiatpäťtisícšesťsto eur, čo na podiel 1/2-cu bytu predstavuje sumu 42.800,- EUR, slovom štyridsaťdvatisícosemsto eur.

Komisia Okresného úradu Trenčín na vyhodnotenie vyhlásenej elektronickej aukcie predmetného nehnuteľného majetku štátu za osobnej prítomnosti všetkých jej členov skonštatovala, že obálky otvárané predsedom komisie Ing. Danielou Machavovou spĺňali náležitosti vyhlásenej elektronickej aukcie, boli doručené v stanovenej lehote a pred otváraním boli zalepené. Cenové ponuky záujemcov boli nasledovné:
· Barborou Krähenbilovou, bytom Prievidza




29.960,- EUR (obálka doručená dňa 30.04.2024)
· Rastislav Forgáč, bytom Trenčín




29.960,- EUR (obálka doručená dňa 02.05.2024)
· Peter Gavorník, bytom Martin





29.997,- EUR (obálka doručená dňa 06.05.2024)


Komisia skonštatovala, že všetci záujemcovia zložili finančné zábezpeky na určený účet Ministerstva vnútra SR v stanovenej lehote, t.j. do 06.05.2024, teda splnili podmienky vyhlásenia elektronickej aukcie.

Listami zo dňa 10.05.2024 boli jednotliví záujemcovia vyzvaní na účasť v elektronickej aukcii s uvedením podrobných informácií o priebehu a základných technických podmienkach elektronickej aukcie.
Záujemcovia boli v uvedenom liste informovaní o tom, že elektronická aukcia bude prebiehať v dvoch kolách:

· 1. kolo – tzv. prípravné kolo, termín jeho konania bolo od 21.05.2024 do 28.05.2024 (dňa 28.05.2024 do 09.00 hod.).

· 2. kolo – samotná elektronická aukcia – termín jej konania bol stanovený na deň 28.05.2024 so začiatkom o 09.00 hod.

Súčasne boli záujemcom v súlade s § 8ab ods. 2 zákona č. 278/1993 Z. z. oznámené nasledovné skutočnosti:

a) východisková cena elektronickej aukcie bola stanovená na sumu 29.997,- EUR, slovom dvadsaťdeväťtisícdeväťstodeväťdesiatsedem eur. Ide o najvyššiu cenovú ponuku ponúknutú v rámci vyhlásenia elektronickej aukcie. Minimálna suma o ktorú bude možné zvýšiť v priebehu elektronickej aukcie cenovú ponuku oproti predchádzajúcej cenovej ponuke, bola určená na 500,- EUR,
b) informácie týkajúce sa použitého elektronického zariadenia, ktoré bude vykonávať elektronickú aukciu a podmienky a špecifikácie technického pripojenia k nemu,
c) termín a trvanie  elektronickej aukcie - uskutoční sa dňa 28.05.2024 o 09.00 hod., bude trvať 1 hodinu, prebiehať bude na web stránke: https://minv-aukcie.proebiz.com/, elektronická aukcia sa skončí dňa 28.05.2024 v čase o 10.00 hod.,
d) čas o ktorý sa predlžuje skončenie elektronickej aukcie po prijatí cenovej ponuky, bol stanovený na 5 minút.


Elektronická aukcia sa uskutočnila dňa 28.05.2024 so začiatkom o 9.00 hod, skončila sa dňa 28.05.2024 o 10:25 hod. Posledné ponúknuté ceny jednotlivých záujemcov boli nasledovné:

· Barbora Krähenbilová  


- cenová ponuka vo výške    
 36.500,- EUR

· Rastislav Forgáč
   


- cenová ponuka vo výške    
 36.000,- EUR

· Peter Gavorník



- cenová ponuka vo výške    
 29.997,- EUR

Záver:
Komisia Okresného úradu Trenčín na vyhodnotenie vyhlásenej elektronickej aukcie na prevod vlastníctva nehnuteľného majetku štátu v dočasnej správe Okresného úradu Trenčín, nachádzajúceho sa v k. ú. Prievidza, obec Prievidza, zapísaného v katastri nehnuteľností vedenom Okresným úradom Prievidza, katastrálny odbor na LV č. 7510, ako: byt č. 5 vo vchode č. 6 na 4. p., v bytovom dome č. s. 30923, 30924 na CKN parc. č. 6652/4 a CKN parc. č. 6652/5, v podiele 1/2, podiel priestoru na spoločných častiach a spoločných zariadeniach bytového domu č. s. 30923, 30924, na príslušenstve 36/7186-ín k celku, pozemok CKN parc. č. 6652/4, druh pozemku zastavaná plocha a nádvorie o výmere 1192 m2, pod B 170 v 36/7186 a pozemok CKN parc. č. 6652/5, druh pozemku zastavaná plocha a nádvorie o výmere 791 m2, pod B 170 v 36/7186, vzhľadom na výsledok vyhlásenej elektronickej aukcie odporúča prednostovi Okresného úradu Trenčín JUDr. Petrovi Parákovi, aby Okresný úrad Trenčín podľa § 11 zákona č. 278/1993 Z. z. o správe majetku štátu v znení neskorších predpisov uzatvoril s Barborou Krähenbilovou zmluvu o prevode vlastníctva predmetného nehnuteľného majetku štátu v dočasnej správe Okresného úradu Trenčín, za kúpnu cenu 36.500,- EUR.

Ing. Daniela Machavová, predseda komisie, v.r.
JUDr. Jana Habáňová, člen komisie, v.r.

JUDr. Peter Filo, člen komisie, v.r.
Ing. Ľubica Pilátová, člen komisie, v.r.
Ing. Jana Hôrková, člen komisie, v.r..
